हिसार। गुरुजंभेश्वर विश्वविद्यालय में तीरंदाजी सीखने के लिए सेंटर बनाया जाएगा। इसके लिए सभी औपचारिकताएं पूरी करवाई जा रही हैं। सेंटर बनाने के लिए प्रपोजल डाल दिया गया है। इसकी शुरुआत होने के साथ ही एक कमेटी भी बनाई जाएगी।
ताकि इससे जुड़ी नीतियों को बनाया जा सके। सेंटर में बाहरी खिलाड़ियों को भी खेलने का अवसर दिया जाएगा इसके लिए चर्चा कर नियम बनाए जाएंगे। सेंटर बनने से निशानेबाजी के शौकीन और इस क्षेत्र में करियर बनाने का ख्वाब संजोने वाले लोगों को फायदा होगा।
बहुत जल्द होगी व्यवस्था
तीरंदाजीकरने के लिए खिलाड़ियों को अवसर मिल सके। साथ ही प्रतियोगिताओं में भाग लेकर खिलाड़ी बेहतर भविष्य बना सकें। इसके लिए जीजेयू में तीरंदाजी सेंटर बनाया जा रहा है। इसके लिए टारगेट बोर्ड, तीर कमान की किट भी खरीदी जाएंगी तो साथ ही खेलने की जगह भी सुनिश्चित किया जाएगा। बाहर के खिलाड़ियों को भी निशानेबाजी का अभ्यास करने का अवसर देने के लिए भी बात की जाएगी।’’ एसबी.लूथरा, निदेशक खेल विभाग, जीजेयू
इस खेल के सबसे पहले ओलंपियन खिलाड़ी राजस्थान के लिंबाराम रहे हैं। इस खेल में करियर बनाने की अपार संभावनाएं हैं। निशाना लगाने के लिए तीर कमान की किट को खरीदने का खर्च 7 से 10 हजार रुपये ही है जो लंबे समय तक चलती है। वहीं टारगेट बोर्ड की कीमत भी पांच हजार रुपये तक है। एक टारगेट बोर्ड पर एक साथ तीन लोग अभ्यास कर सकते हैं।
तीरंदाजी खेल में दो प्रतियोगिताएं होती हैं। इसमें 30 50 मीटर की दूरी पर निशाना लगाया जाता है। तीर कमान से निशाना साधकर सामने रखे गए टारगेट बोर्ड के बीच में निशाना लगाना होता है। इस खेल में निशाना लगाने का काम गन शूटिंग की तरह ही हाेता है। इस खेल में निशाना गोली की बजाय तीर से साधा जाता है। दो तरह की इन प्रतियोगिताओं में नीचे से लेकर बड़े स्तर तक खेलों का आयोजन किया जाता है।
hin_Deva hin_Deva hin_Deva hin_Deva hin_Deva hin_Deva